साकची : 20-21 मार्च को सजेगा माता का दरबार
जमशेदपुर| श्रीजीण माता परिवार की ओर से दो दिवसीय जीण माता का 11वां वार्षिक महोत्सव 20 21 मार्च को साकची स्थित बंगाल क्लब में मनाया जाएगा। इस दौरान मंगलपाठ, निशान यात्रा, माता का भव्य शृंगार, अखंड ज्योत, छप्पन भोग, चुनरी उत्सव आदि कार्यक्रम होंगे। 20 मार्च को शाम पांच बजे साकची शिव मंदिर से निशान यात्रा निकलेगी, जो गोलमुरी शिव मंदिर स्थित मां जीण भवानी के मंदिर में जाकर समाप्त होगी। वहीं, 21 मार्च को दोपहर 2.30 बजे से मां भवानी का जीण शक्ति मंगलपाठ और रात्रि आठ बजे से भजनों की अमृतवर्षा होगी। इसमें कोलकाता के भजन गायक जयशंकर चौधरी लता सिंह भजनों की अमृतवर्षा करेंगी। अनुष्ठान में भाग लेने के लिए राजस्थान जीण धाम से पुजारी आनंद पराशर रहे हैं।
hin_Deva hin_Deva